BRIQHAM    YOUNG 

Den  geniale  Organisator  og  Leder,  som  forte  Mormonerne  tvers  over 
Amerikas  Prærier  og  Ørkener,  og  som  af  en  øde  Stenørken  skabte 
en  af  de  i  Dag  skønneste  og  mest  frugtbare  Dale  i  de  forenede  Stater, 
Utah,  og  Amerikas  reneste  og  smukkeste  By,  Salt  Lake  City.  Han 
døde  den  29.  September  1877  i  en  Alder  af  77  Aar. 

En  dansk  Stjerne. 


Som  Læserne  vil  lægge  Mærke  til  vedi  Gennemlæsning 
af  dette  Nummer  af  Stjernen,  er  alle  Bidragydere  denne 
Gang  danske.  Vi  har  samlet  en  Række  Artikler,  som 
til  Trods  for  deres  Forskelligartethed  og  Afstamning 
fra  de  forskelligste  Dele  af  Landet,  alle  har  det  til 
fælles,  at  de  hver  for  sig  er  et  kraftigt  Vidnesbyrd 
om  Evangeliet. 

Maatte  en  Del  af  Kraften  i  disse  Vidnesbyrd  over- 
føres til  dem,  der  læser  disse  Artikler,  da  er  Maalet 
med  dem  naaet. 

Vi  vil  gerne  benytte  Lejligheden  til  at  takke  Bidrag- 
yderne, baade  dem,  som  har  indsendt  Artikler  paa 
direkte  Opfordring  og  dem,  som  har  gjort  det  paa  eget 
Initiativ.  Og  de,  som  ikke  er  kommet  med  i  dette 
Nummer  af  Stjernen,  beder  vi  have  Taalmodighed.  De 
vil  ikke  blive  glemt. 

Red. 


Røde  Kors  Breve  fra  Amerika. 

Vi  sender  Hilsener  til  alle.  Alt  er  vel  hos  os.  Kun  faa 
af  os  er  hjemme.  Vil  skrive  igen. 

Mark  B.  Garff. 

Tak  for  Brevet.  Vi  har  det  godt  og  er  glade  for  at  høre 
fra  Dem.  Hilsen  til  alle  Søskende.  Gud  er  ved  Roret.  Gud 
velsigne  eder  alle.  Lev  vel. 

Niels  F.  Green. 

Ikke  alene  Brødrene,  der  virker  som  Kredslærere,  fik  derved 
Pligter,  som  er  nødvendige  for  Modtagelsen  af  disse  Velsig- 
nelser, men  ogsaa  Hjemmene,  som  modtager  Kredislærerne  fik 
paalignet  Pligter  til  Gengæld.  Af  disse  Pligter  kan  særlig 
nævnes: 

1.  At  vise  sig  glade  for  og  gæstfri  over  for  Kredslærerne. 

2.  At  hjælpe  Kredslærerne  til  at  fremføre  deres  Budskab. 

3.  Ikke  at  holde  Kredslærerne  for  længe. 

4.  At  være  ivrige  efter  at  høre  Evangeliet. 

Ved  loyalt  at  følge  dlisse  Raad  kan  Hjemmene  gøre  deres 
iil,  at  Kredslærerarbejdet  bliver  den  store  Velsignelse,  som  er 
dets  Hensigt. 

Kredslærer!  Er  Du  lykkelig  i  Arbejdet? 

Hvis  Du  er  det,  da  har  Du  sikkert  den  rette  Forstaaelse  af 
Dit  vigtige  Kald,  men  hvis  Du  ikke  er  det,  da  spørg  Dig  selv: 

1.  Ved  Du,  at  Kredslærerarbejdet  er  et  helligt  Kald? 

2.  Ved  Du,  at  Kredslæreren  bør  være  som  en  Hyrde  for  sin 
Hjord? 

3.  Ved  Du,  at  det  er  et  Privilegium  at  blive  kaldet  som 
Kredslærer? 

4.  Ved  Du,  at  en  Kredslærer  er  kaldet  til  at  stifte  Fred? 

5.  Gaar  Du  i  Bøn  til  Herren,  førend  Du  gaar  ud  i  Din  Ger- 
ning? 

6.  Har  Du  et  Budskab  at  fremføre? 

7.  Forstaar  Du  at  komme  belejligt  og  at  gaa  i  rette  Tid? 
Hvis  Du  kan  besvare  bekræftende  paa  disse  Spørgsmaal,  da 

vil  Du  blive  lykkelig  og  glad  i  Din  Gerning  og  i  Dit  Hjem,  og 
Du  vil  altid  i  Dine  Rapporter  kunne  udtrykke  Din  Glæde  i 
Arbejde. 

Maatte  disse  faa  Raad  blive  til  Gavn  for  nuværende  og 
fremtidige  Kredslærere,  —  Tiden,  vi  gaar  i  Møde,  vil  maaske 
kræve  dien  fuldkomne  Kredslærer  af  enhver  af  os. 

NB!  Læs  dette  lille  Uddrag  af  en  Artikel  i  Deseret  News 
af  Ezra  C.  Dalby: 

Den  misfornøjede  Kredslærer:  »Hvem  som  helst  kan  ud- 
fylde den  Stilling.  Alt  det,  som  er  nødvendigt,  er  at  besøge 
et  bestemt  Antal  Familier  hver  Maaned  og  indgive  Rapport 
derom  til  Biskoppen.  Der  er  intet  vanskeligt  ved  det.  Det  er 
saa  enkelt,  at  et  Barn  kan  gøre  det.« 

»Er  det  Deres  Opfattelse  af  en  god  Kredslærer?«  spurgte 
den  besøgende  Ældste  meget  forbavset.  »Da  er  jeg  virkelig 
meget  skuffet,  for  De  synes  ikke  at  forstaa,  at  en  af  de  stør- 
ste og  mest  ærefuldie  Stillinger  indenfor  Kirken  er  blevet  til- 
delt Dem.  Den  er  saa  vigtig,  at  Gud  selv  har  aabenbaret, 
hvad  der  forlanges  af  de  Mænd,  der  er  blevet  valgt  til  at  ud- 
føre de  Pligter,  som  er  knyttet  til  dette  høje  Kald.  De  skal 
være  med  til  at  vaage  over  dlen  Del  af  Kirken,  over  hvilken 
Gud  har  sat  Dem,  ikke  en,  der  aflægger  Besøg,  men  en,  der 
fører  en  Slags  Opsyn.  De  skal  sørge  for,  at  der  ikke  findes 
Ondskab  eller  daarlig  Tale  af  Medlemmerne,  at  de  kommer 
ofte  sammen  til  Møde,  og  at  enhver  gør  sin  Pligt.  Med  and're 
Ord,  De  skal  væie  Hyrde  over  en  af  Guds  Hjorde.  De  skal 
nære  dem  med  Livets  Brød  og  lede  dem,  som  gaar  paa  for- 
budne Stier,  tilbage  til  Folden.  Har  De  nogensinde  tænkt  over, 
hvad  det  vil  sige  at  være  med  Kirken?  Jesus  valgte  sine  Apo- 
stle, for  at  de  kunde  være  med  ham.  Dette  er  en  hellig  Forbin- 
delse, og  velsignet  er  den  Mandi,  som  nyder  godt  af  en  saa- 
dan  hellig  Kontakt.  Dersom  De  virkelig  paaskønnede  Deres 
Kald,  saa  vilde  De  have  en  saadan  Indflydelse  for  det  gode  i 
Deres  Arbejde,  at  diet  vilde  være  umuligt  for  Dem  at  tale  let 
om  saa  helligt  et  Kald.« 

»Men«,  sagde  Broderen,  »kun  en  Mand  med  ekstraordinær 
Dygtighed  kan  nogensinde  haabe  paa  at  opfylde  alle  de  Krav, 
som  De  har  nævnt  der.« 

»Nej«,  var  Svaret,  »Gudi  beder  ikke  om  ekstraordinær  Dyg- 
tighed. Han  tager  os,  lige  som  vi  er,  og  beder  kun  om,  at  vi  i 
Ydmyghed  og  Bøn  skal  gøre  vort  bedste.  Han  fordrer  ikke 
noget  af  os,  som  vi  ikke  medi  hans  Hjælp  er  i  Stand  til  at  ud- 
føre. Vore  Kredslærere  behøver  en  ny  Indvielse,  de  maa  be- 
tragte dieres  Kald  som  .et  velsignet  Privilegium  til  at  yde 
Tjeneste  for  menneskelige  Sjæles  Frelse,  ikke  et  uvelkom- 
ment Arbejde,  som  skal  udføres  med  Uvilje.  Gaa  hjem  og  læs 
NEPHI  3:  7  og  anvend  derefter  alle  Deres  Evner  i  Deres 
hellige  Kald,  og  hvad  De  mangler,  vil  Gud  skænke  Dem  i 
rigeste  Maal«. 

Carlos  Andersen,  København, 

APOSTEL  RUDGER  CLAWSON  DØD. 

Rudger  Clawson,  Præsident  over  de  tolv  Apostles  Raad, 
døde  den  21.  Juni  1943.  Han  var  født  den  12.  Marts  1857  i 
Salt  Lake  City,  Utah,  og  har  levet  et  langt  og  virksomt  Liv 
i  Kirken.  Ældste  Rudger  Clawson  blev  kaldt  til  Apostelsel- 
skabet, mediens  han  virkede  som  Præsident  over  Box  Elder 
Stav  og  blev  ordineret  den  10.  Oktober  1898.  I  de  præside- 
rende Autoriteters  Raadsmøde  i  Salt  Lake  Tempel  Torsdag 
den  10.  Marts  1921  blev  Rudger  Clawson  indsat  som  Præsli- 
dent  over  die  tolv  Apostle,  da  han  blev  den  første  Apostel 
efter  Præsident  Lunds  Død. 

Præsident  Rudger  Clawson  blev  begravet  fra  Assembly 
Hall  under  stor  Deltagelse.  Tabernakelkoret  sang,  og  der  var 
Taler  af  Præsident  David  O.  Mc  Kay  og  Apostel  George  Al- 
bert Smith.  — 

I  Anledning  af  Præsident  Rudger  Clawsons  Død  vil  vi  for- 
tælle en  Begivenhed  fra  hans  Liv  for  at  vise  hans  Karakter- 
styrke og  store  Mod: 

Den  21.  Juli  1878  var  Ældsterne  Joseph  Standing,  som  var 
25  Aar  gammel,  og  Rudger  Clawson,  en  ung  Mand  paa  21, 
omgivet  af  en  Pøbelhob  ved  Vernal  Stadiion,  Whitefield  Co- 
unty,  Georgia,  og  blev  ført  ind  i  Skoven,  tilsyneladende  i 
den  Hensigt,  at  de  skulde  have  en  Omgang  Prygl.  Herunder 
viste  Ældste  Standing  Tegn  paa  Modstandi,  og  en  af  Pøbe- 
len skød  paa  ham.  Kuglen  gik  gennem  hans  venstre  Øje  og 
gik  op  og  ud  gennem  Hovedet.  Straks  efter  at  dette  var  gjort, 
pegede  en  anden  af  Pøbelen  paa  Ældste  Clawson  og  sagde: 
»Skyd  den  Mand«.  Det  var  et  kritisk  Øjeblik  for  den  unge 
Ældste,  som  rettede  sig,  saa  koldt  paa  Pøbelen  med  Armene 
over  Kors  og  udbrød:  »Skyd!«.  Hans  kolde  Ro  syntes  at  tage 
Modet  fra  Pøbelen,  som  lod  Revolverne  synke.  Saa  var  der 
en  af  Pøbelen  som  foreslog,  at  die  skulde  være  enige  om,  at 
Ældste  Standing  havde  skudt  sig  selv,  skønt  han  var  ubevæb- 
net. Ældste  Clawson  fik  Tilladelse  til  at  gaa  efter  Hjælp,  da 
han  bad  om  det,  og  medens  han  var  borte,  skød  Fjendierne 
omtrent  tyve  Skud  gennem  den  døde  Mand,  de  fleste  gennem 
Ansigtet  og  Nakken  og  paa  saa  nært  Hold,  at  Saarene  var 
svedet  af  Krudtslammet.  — 

Ny  Præsident  over  de  tolv  Apostle. 

I  et  Møde,  som  blev  afholdt  af  Kirkens  Første  Præsident- 
skab og  Apostle  den  1.  Juli  1943,  blev  Ældste  George  Albert 
Smith  kaldet  og  beskikket  til  Præsident  over  de  tolv  Apostles 
Raad.  Ældste  Smith  er  født  dien  4.  April  1870  i  Salt  Lake 
City  og  blev  ordineret  til  Apostel  den  8.  Oktober  1903.  lian 
præsiderede  i  sin  Tid  over  den  europæiske  Mission  og  har 
ellers  taget  ivrig  Del  i  Kirkens  Arbejde. 


PRØVELSENS  VÆRDI 

af  Johannes   A.   Sørensen,  Esbjerg. 


Vor  Tro  paa  Mormonismen 
som  Jesu  Kristi  sande  Evange- 
lium fortæller  os,  at  Livet  har 
en    ganske    bestemt    Hensigt. 

Før  vi  kom  ind  i  vor  jordiske 
Tilværelse,  eksisterede  vi  som 
Aander  i  en  Tilstand,  hvor  vi  som 
selvstændige  Individer  kunde  tro, 
tænke  og  handle,  men  bortset 
herfra  kender  vi  ikke  meget  til 
denne    Forudtilværelse. 

Efter  Guds  Vilje  og  ifølge 
Frelsensplanen  er  vor  jordiske 
Eksistens  en  Betingelse  for  vi- 
dere Fremgang,  en  Prøvestand, 
hvor  vi  maa  tage  Stilling  til, 
hvem   vi   ønsker  at   følge. 

Paa  forskellige  Maader  møder 
Menneskene  paa  deres  Vandring 
gennem  Livets  Prøvelser,  Trængs- 
ler og  Vanskeligheder,  som  maa 
overvindes,  hvis  Fremgangen  skal 
vedvare. 

Efter  at  Joseph  Smith  havde 
modtaget  sit  første  Syn,  gik  der 
flere  Aar,  før  han  gennem  Jesus 
Kristus  fik  Befaling  til  med  gud- 
dommelig Fuldmagt  og  som  et 
Redskab  i  Guds  Haand  at  opret- 
te Jesu  Kristi  Kirke  blandt  Na- 
tionerne og  dette  skete  først  ef- 
ter at  han  igennem  Prøvelse  var 
fundet  værdig  og  moden  til  sit 
Kald  og  Embede  som  Herrens 
Profet. 

I  sit  korte,  begivenhedsrige 
Liv  maatte  Joseph  Smith  gen- 
nem   hadefulde    Forfølgelser    og 


allehaande  Trængsler,  men  kort 
før  sin  Død  kunde  han  dog  ud- 
tale: »Jeg  gaar  som  et  Lam  til 
Slagtebænken,  men  jeg  er  rolig 
som  en  Sommermorgen,  min 
Samvittighed  er  ubesmittet  for 
Gud  og  alle  Mennesker.« 

Midt  i  Prøvelser  og  Trængsler 
kan  Mennesket  ofte  .  møde  Gud 
og   Guds   store  Kærlighed. 

Da  de  Hellige  drog  mod  det 
nye  Hjem,  mødte  de  store  Van- 
skeligheder paa  deres  Vej,  men 
modigt  og  beslutsomt  overvandt 
de  Prøvelser  og  Trængsler.  Ved 
at  møde  Modstand  fra  Naturens 
og  Menneskenes  Side  voksede  de 
i  Mod  og  Udholdenhed  og  Ka- 
rakterstyrke, thi  de  følte  midt  i 
Kampen  for  Liv  og  Ejendom,  at 
Gud   var  ved   deres   Side. 

Hvis  vi,  der  kalder  os  Sidste 
Dages  Hellige  i  Dag  maatte  for- 
staa  at  møde  Skuffelser,  Sorger 
og  de  mange  andre  ubehagelige 
Ting,  der  møder  os  paa  vor  Vej, 
saadan  at  vi  vokser  i  Gudsfrygt, 
i  moralsk  Kraft,  i  Mod  og  Ud- 
holdenhed til  Brug  for  Kampen 
for  Sandhedens  og  Retfærdighe- 
dens Sag,  —  da  har  Prøvelsen 
haft  sin  Betydning  som  en  Fak- 
tor til  over  for  Gud,  vor  evige 
Fader  at  vise,  at  vi  ønsker  at 
følge  den  snævre  og  trange  Vej,, 
der  fører  frem  til  et  Liv  med 
Gud    som    Vejviser    og    Leder. 

DET,    SOM    ER    ÆGTE. 

—  af  Aage  Pedersen,  Hammel  - 


Vi  lever  i  en  Surrogattid.  Folk  vænnes  til  at  bruge  Erstat- 
ninger for  de  ægte  Varer,  og  diette  synes  at  være  i  saavel 
aandelig  som  timelig  Henseende.  Der  er  dog  den  Forskel,  at 
medens  Folk  i  det  timelige  helst  vil  have  de  ægte  Ting,  saa- 
som  Kaffe,  The,  Tobak  og  andre  Nydelsesmidler,  saa  vil  man 
paa  det  aandelige  Omraade  helst  have  Surrogaterne.  Det  ægte 
Jesu  Kristi  Evangelium  bryder  man  sig  ikke  om.  Det  er  saa 
besværligt  med  saa  mange  Forbud  og  Pligter,  som  slet  ikke 
passer  til  det  moderne  Menneske.  Nej,  Surrogaterne,  det  er 
noget  andet.  De  lægger  ikke  Hindringer  i  Vejen  for  ens  mo- 
ralske og  timelige  Begreber.  Ja,  der  er  jo  selvfølgelig  Forskel 
paa  dem.  Nogle  af  dem  er  saa  gamle,  at  de  næsten  maa  be- 
tragtes som  ægte;  men  selv  om  der  kommer  lidt  ægte  Peber 
i  Savsmuldet,  saa  er  det  dog  et  Surrogat,  og  det  formaar 
ikke  at  sætte  det  rigtige  Krydderi  paa  Madien.  Ligesaa  med 
de  aandelige  Surrogater.  Jeg  skal  ikke  komme  ind  paa  de 
mange  forskellige  Arter;  men  et  er  givet.  De  kan  kun  tildels 
dække  det  aandelige  Vitaminbehov.  Kun  Guds  sandie  Evange- 
lium, kun  Jesu  Kristi  sande  Kirke  kan  give  os  det,  som  er 
værd  at  leve  vort  Liv  paa,  og  jeg  tør  paastaa,  at  før  vi  ken- 
der det  ægte  og  uforfalskede  Evangelium,  ved  vi  ikke,  hvad 
det  vil  sige  at  leve. 

Det  er  i  Dag  slet  ikke  saa  nemt  at  komme  paa  Talefod  med 
Folk,  naar  det,  man  vil  tale  om,  er  af  aandelig  Betydning.  De 
ønsker  noget  mere  haandgribeligt,  noget  aktuelt  —  Fodbold, 
•Cykleløb,  Rationering,  og  hvad  der  i  Øjeblikket  er  nærmest 
inde  pa  Livet  af  dem.  Ja  aktuelt;  men  er  Gudis  Evangelium  da 
ikke  aktuelt  i  Dag?  Jo,  men  kun,  naar  det  ikke  griber  ind  i 
Folks  saakaldte  Frihed,  og  kun  som  et  Surrogat.  For  en  god 
Sidste  Dages  Hellig  er  det  altid  aktuelt;  men  som  Tiden  er, 
vi  lever  i,  burde  det  i  allerhøjeste  Grad  være  det  for  alle.  Vi 
trænger  netop  alle  til  noget,  der  kan  bære,  noget,  der  kan 
holde  os  oppe  og  vare  ud  over  Øjeblikket,  noget  ægte. 

Guds  Ord  er  ægte  og  Guds  Kærlighed  er  ægte.  Den  er  ikke 
rationeret.  Den  staar  aaben  for  alle,  bare  vi  selv  vil.  Det  er 

Guds  højeste  Ønske  at  faa  Lov  til  at  hjælpe  os  Mennesker. 
Det  maa  vi  forstaa,  og  hvorfor  saa  ikke  give  ham  en  Chance? 
Hvorfor  hele  Tiden  være  afvisende?  Det  er  saa  let  at  finde 
paa  Undskyldninger;  men  er  det  fair?  Har  De  tænkt  paa, 
hvad  det  vil  sige,  dersom  det  Evangelium,  der  bliver  forkyndt 
af  os  Sidste  Dages  Hellige,  er  rigtigt?  Prøv  at  undersøge  æt 
lidt  nøjere.  Hvis  det  er  rigtigt,  som  vi  Sidste  Dages  Hellige 
kraftigt  bærer  Vidnesbyrd  om,  er  det  saa  ikke  værd  at  ofre 
lidt  mere  Opmærksomhed.  Der  er  jo  en  Tilværelse  efter 
denne,  for  ellers  vilde  det  hele  jo,  for  at  bruge  et  kendt  Ud- 
tryk, være  uden  baade  Hoved  og  Hale,  og  hvis  vor  Position 
eller  vor  Plads  i  den  kommende  Tilværelse  er  afhængig  af, 
hvordan  vi  lever  vort  Liv  nu,  ja,  saa  maa  I  selv  dømme,  om 
ikke  det  kan  betale  sig  at  lytte  lidt  til  Gud,  for  diet  er  jo  dog 
Ham,  som  vil  komme  til  at  regere  der,  selv  om  ogsaa  Verden 
i  Dag  ser  ud  til  at  regeres  af  næsten  alle  andre.  Hvad  vilde 
Evigheden  være  uden  Gudi? 

Nej,  lad  os  blot  anerkende  Gud  og  Hans  Magt  og  indrømme 
vor  egen  Svaghed.  Det  er  slet  ikke  nogen  Skam  at  indrømme, 
at  vi  ikke  kan  klare  Livets  store  Problemer  selv,  tværtimod. 
Det  er  den  kloge,  som  søger  Guds  Bistandi.  Det  er  den  kloge, 
som  søger  at  gøre  noget  for  sin  fremtidige  Tilværelse.  Kun 
den  er  virkelig  dum,  som  stiller  sig  ligegyldig  eller  helt 
afvisende  overfor  Spørgsmaalet:  Guds  Evangelium,  Guds 
Rige  og  sin  egen  Salighed.  Søskende,  det  er  det,  vi  i  Dag  maa 
søge  at  gøre  vore  Medmennesker  opmærksom  paa.  Vi  maa 
hviske  det  til  dem  eller  raabe  det  ud.  Vi  maa  bære  Vidnes- 
byrd for  dem;  vi  maa  søge  paa  enhver  Maade  at  interessere 
dem  for  dette,  som  for  os  selv  er  saa  dyrebart. 

Jeg  har  saa  tit  Følelser  i  mig,  som  jeg  synes  vilde  kunne 
omvende  alle,  jeg  kom  i  Berøring  med,  eller  som  vilde  give 
dem  en  klar  Forstaaelse  af,  hvad  der  er  rigtigt.  Bare  jeg 
kunde  udtrykke  dem  i  Ord  eller  vise  dem  frem;  men  det  er 
næsten  aldrig  muligt  at  finde  de  rigtige  Udtryk  eller  Ord, 
naar  man  føler  sig  dybest  greben.  Somme  Tider  synes  jeg, 
det  maa  lyse1  udi  af  Øjnene  paa  enhver  Sidste  Dages  Hellig, 
saa  stort  er  det,  saadan  fylder  det  ens  Sind,  ens  hele  Liv. 

Hvorfor  bringer  jeg  da  ikke  dette  store  Gode  til  flere  af 
mine  Medmennesker?  Er  det,   fordii  jeg  ved,  at  mine  Med- 

mennesker  trækker  paa  Skuldrene,  mine  Kammerater  ler,  og 
de,  der  staar  mig  fjernere,  spotter  mig?  Synes  jeg,  at  Evan- 
geliet er  for  dyrebart  til  at  haanes,  eller  er  det  mig,  der  ikke 
kan  taale  Spotten?  Er  jeg  stolt  og  forfængelig? 

Det  maa  være  mig;  thi  Evangeliet  er  saa  stort  og  rent,  at 
ikke  noget  Menneske  kan  tilsmudse  det.  Derfor,  bort  med 
Forfængelighedlen,  lad  Verden  kun  synes,  jeg  er  en  Daare. 
Jeg  vil  slaa  et  Slag  for  Herrens  Værk  og  bære  mit  Vidnes- 
byrd, hvor  Lejlighed  gives  til  det.  Maaske  er  der  een,  som 
hører,  og  saa  vil  jeg  tænke  paa  Kristi  Ord:  »Om  I  raaber 
Omvendelse  til  dette  Folk  hele  eders  Liv,  og  kun  bringer  een 
Sjæl  til  mig,  hvor  stor  skal  da  ikke  eders  Glæde  være  med 
ham  i  Himlen,  hvor  meget  større  skal  den  da  ikke  være, 
dersom  I  bringer  mange  Sjæle  til  mig?« 

Lad  os  ikke  nøjes  med  Surrogaterne,  naar  vi  dog  har  det 
ægte,  uforfalskede  Evangelium. 


Den  danske  Mission  under  Krigen. 


Københavns  Gren  og  Distrikt. 

Det  er  to  stoute  Mænd,  dier  staar  i  Spidsen  for  Københavns 
Gren  og  Distrikt.  Grensforstanderen  Chr.  Madsen,  blid  og 
venlig  at  se  til,  men  en  Mand,  som,  naar  han  føler  sig  kaldet 
dertil  af  retfærdig  Harme,  nok  forstaar  at  sætte  Tingene  paa 
deres  rette  Plads.  Og  Distriktspræsidenten  Enok  Andersen, 
der  er  lutter  Smil  og  Eskværdighed  og  som  kun  tænker  paa 
at  gøre  alle  Søskende  tilfredse  — . 

Vi  begynder  med  at  spørge  Broder  Andersen,  om  ikke  det 
føles  mærkeligt  for  en  Distriktspræsident  kun  at  have  eet 
Mødelokale  at  virke  i? 

»Det  har  tit  været  vanskeligt  med  et  saa  stort  Virkefelt, 
men  jeg  har  sat  mig  en  Hovedopgave,  som  jeg  koncentrerer 
mig  om,  og  den  gaar  ud  paa  at  holde  sammen  paa  Søskende, 
og  jeg  har  set  en  storslaaet  Offervilje,  særlig  blandt  Sø- 
skende i  Distriktet  uden  for  København.« 

»De  har  læst  Artiklen  i  sidste  Nummer  af  Stjernen  om  Gre- 
nen i  Næstved?  Vil  der  være  Mulighed  for  igen  at  aabne  en 
Gren  der  eller  andre  Steder  i  Distriktet?« 

»I  Næstvedi  er  der  faktisk  kun  Kvinder  og  ingen  mandlige 
Kræfter  at  sætte  ind.  I  Helsingør  er  der  6 — 7  Steder,  hvor 
der  er  Medlemmer,  og  der  er  mange  Venner,  saa  det  vil  være 
det  første  Sted,  hvor  der  kunde  oprettes  en  Gren,  men  diet  er 
ikke  forestaaende  i  nær  Fremtid.« 

Vi  spørger  saa  Chr.  Madsen,  hvordan  det  gaar  med  Grenen? 

»Der  er  Fremgang,  Møderne  biver  godit  besøgt  efter  For- 
holdene, og  jeg  synes  gennemgaaende,  at  Søskende  gør  deres 
Pligt.« 

»Man  siger,  at  Krigen  foraarsager  stigende  Religiøsitet. 
Mærker  De  noget  til  det?« 

»Jeg  vil  sige,  at  mange  af  Søskende  viser  god  Forstaaelse 
af  Evangeliet,  men  i  det  store  og  hele  er  Folk  i  København, 
ikke  blevet  mere  religiøse.  Der  kommer  ganske  vist  stadig 
flere  Medlemmer,  men  det  er  Kirkens  egne  Medlemmer,  der 
vender  tilbage,  og  Fok,  som  vore  Medlemmer  faar  til  at 
komme.« 

»Hvad  med  Søskende?  Er  de  mere  ivrige  til  at  gaa  op  i 
Evangeliet  nu  under  Krigen?« 

»Jeg  synes,  at  Søskende  er  ivrige  efter  at  arbejde  i  Kirken, 
de  betaler  deres  Tiende,  og  naar  man  beder  dem  om  et  eller 
andet,  synes  jeg  ingen  er  uvillige.« 

»Savner  De  Missionærerne?« 

Chr.  Madsen  svarer  herpaa,  tydelig  nok  med  en  lille  Smule 
Triumf  i  Stemmen:  »Naturligvis  savner  jeg  dem,  men  i  det 
store  og  hele  synes  jeg,  det  gaar  godt  med  de  lokale  Sø- 
skende, og  det  gaar  lige  saa  godt,  som  da  Missionærerne  var 
her.« 

Enok  Andersen  er  ikke  slet  saa  tilfreds:  »Vi  savner  Missi- 
onærerne ude  i  Distriktet.  Jeg  kan  kun  komme  Distriktet 
rundt  hverandet  Aar,  men  hver  enkelt  burde  besøges  mindst 
to  Gange  om  Aaret« 

»Hvadi  med  Lokalmissionærerne?« 

»Vi  har  endnu  ikke  faaet  Lokalmissionærer,  heller  ikke  i 
Distriktet,  men  jeg  tror,  at  de  vil  kunne  komme  til  at  betyde 
meget,  især  vil  Søstrene  sikkert  være  egnede  til  denne  Ger- 
ning.« 

Og  saa  spørger  vi,  maaske  lidt  næsvist,  men  alligevel  gan- 
ske frimodigt:  »De  har  begge  siddet  længe  i  Deres  Stillinger, 

lige  siden  Amerikanerne  rejste.  Føler  De  Dem  ikke  trætte  af 
Slidldet?« 

Chr.  Madsen  svarer  hurtigt  og  fast:  »Jeg  føler  mig  ikke 
træt,  absolut  ikke!« 

Enok  Andersen  indrømmer:  »Sommetider  kan  jeg  godt  føle 
mig  rigtig  godt  træt,  men  jeg  maa  dog  tilføje,  at  jeg  har  me- 
gen Glæde  ved  mit  Arbejde.« 

»Kunde  De  have  Lyst  til  at  tilføje  et  eller  andet?« 

Chr.  Madsen:  »Søskende  arbejder  med  Kærlighed  og  har 
god  Forstaaelse  af  de  Pligter,  der  paahviler  dem.« 

Enok  Andersen:  »Jeg  maner  Søskendie  til  at  arbejde  paa 
den  kommende  Fred:  »Salige  er  de,  som  stifter  Fred.« 

JS. 


En    70-aarigs   Vidnesbyrd. 


Str.  Ane  Olsen  i  Virum  ved  København 
fyldte  den  29.  Oktober  70  Aar,  og  vi  har 
haft  en  lille  Fødselsdags-Samtale  med  hende. 
Først  i  en  sen  Alder,  for  6  Aar  siden,  lod 
hun  og  hendes  Mand,  afdøde  Urmager  Ras- 
mus   Olsen    sig    døbe. 

Hvornaar    var     det,    De     blev     døbt,    Str. 
Olsen? 

k"w*;.y--;  Det  var   den   11.  August   1937,  og  jeg  var 

\     w[:S'r      altsaa  64  dengang. 
I     \3B  f -  Det  var  en  høj  Alder  at  blive  omvendt  i. 

Hvordan    føler   De    saa,    ved    at    have    vendt 
Deres  hele  tidligere  Liv  Ryggen? 
Jeg  er  meget  lykkelig  og  glad  for  at  have 
lært  Evangeliet  og  Sandheden  at  kende  her  paa  Jorden,  og  ved  at 

blive  døbt  føler  jeg  at  være  naaet  et  Skridt  nærmere  Maalet . 

Saa  er  De  tilfreds ? 

Jeg  er  blot  ked  af,  at  jeg  ikke  kan  komme  noget  mere  til  Mø- 
derne i  Kirken,  men  mit  Helbred  er  ikke  godt. 
De   har   et   stærkt   Vidnesbyrd? 

Jeg  prøver  at  leve  mit  Liv  som  en  Sidste  Dages  Hellig,  at  holde 
Visdomsordet  og  at  betale  min  Tiende.  Jeg  ved,  at  Gud  lever,  og 
Bønnen  er  mit  største  Vidnesbyrd. 

(  JS. 


Str.  Ane  Olsen,  Virum. 

Den  kvindelige  Hjælpeforening. 

HVIS  VI  HAR  TRO. 


Naar  jeg  taler  med  Søskende 
om  Evangeliet,  fortæller  de  mig 
altid,  at  de  tror,  Evangeliet  er 
rigtigt  —  at  de  tror,  Gud  le- 
ver og  at  Jesus  Kristus  er  hans 
Søn.  Jeg  beundrer  disse  Søsken- 
de for  deres  Tro.  Jeg  beundrer 
enhver,  der  har  Tro  nok  til  at 
modtage  Evangeliet.  Det  er  en 
vidunderlig  Tro.  Men  allermest 
beundrer  jeg  de  Søskende,  der 
har  Tro  nok  til  at  efterleve  de- 
res Tro.  Hvis  de  fortsætter,  som 
de  har  begyndt,  vil  de  være 
værdige  til  en  Plads  i  Guds  og 
Kristi    Nærhed. 

Jeg  tror  ikke,  jeg  behøver  at 
dvæle  ved  dette  ret  meget  læn- 
gere, naar  jeg  siger:  »Hver  den, 
som  tror  paa  Ham  (Kristus),  skal 
ikke  fortabes,  men  have  det  evi- 
ge Liv«.  Joh.  3:15;  men  lad  os 
gaa  tilbage  til  Emnet  Tro. 

For  nogle  Aar  siden  overvære- 
de jeg  Den  kvindelige  Hjælpe- 
forenings Konference  i  Salt  Lake. 
Her  talte  en  Søster;  blandt  an- 
det sagde  hun:  »Hvis  hver  Kvin- 
de i  Kirken  fik  stillet  dette 
Spørgsmaal:  Hvad  er  dit  højeste 
Ønske  for  din  Søn  eller  Datter? 
Hvad  Svar  vilde  man  da  faa?« 
Hun  svarede  selv:  »Svaret  vilde 
komme  uden  Tøven  og  med  Glæ- 
de fra  hver  eneste  sand  Moder 
blandt  De  Sidste  Dages  Hellige: 
Jeg  ønsker  for  mit  Barn  det  bed- 
ste af  alt  —  et  Vidnesbyrd  om 
Evangeliet«.  Det  er  vidunderligt, 
fordi  Ønsket  er  den  første  Be- 
tingelse for  videre  Udvikling  og 
Fremgang.  Den,  der  ønsker,  vil 
før  eller  senere  arbejde  for  at 
faa  sit  Ønske  opfyldt.  Hvad  tror 
De,  at  dette  vil  betyde  for  næste 
Generation?  Ungdommen  vil  naa 
videre  paa  Intelligensens  Om- 
raade     end     vi     nogensinde     er 


naaet.    Et    vidunderligt    Arbejde 
for  Søstrene  at  tage  fat  paa. 

Hvori  bestaar  Kvindens  Kær- 
lighedsarbejde?  De  kender  det 
lige  saa  godt  som  jeg.  Lad  mig 
blot  henvise  til  den  Søster,  der 
fremlagde  for  os  en  Moders  go- 
de Ønske.  For  at  kunne  give 
vore  Børn  et  godt  Vidnesbyrd 
maa  vi  undervise  dem  i  hele 
Frelsensplanen.  Vi  maa  lære  dem 
at  søge  Herren  i  Bøn.  Bønnen 
er  den  første  Betingelse  for,  at 
Barnet  kan  lære  Herren  at  ken- 
de. Senere  vil  det  nok  selv  faa 
en  Tanke  og  Lyst  til  at  slutte 
en  Pagt  med  Ham  i  Daabens 
hellige    Vande. 

En  Moder  skal  opmuntre  sit 
Barn  til  at  gaa  i  Søndagsskole, 
og  til  at  betale  sin  Tiende  af 
de    Lommepenge,    det    modtager. 

Det  Barn,  der  har  lært  at  hol- 
de sine  Bønner,  betale  Herren 
sin  Tiende  og  holde  Søndagen 
hellig,  vil  aldrig  være  langt  fra 
Herren. 

Kvinden  skal  ogsaa  være  sin 
Mand  en  Støtte.  Det  er  hendes 
Pligt  at  bistaa  ham  med  Raad 
og  ligeledes  at  opmuntre  ham  til 
at  overvære  Præstedømmets  Mø- 
de. Hun  bør  aldrig  vise  sig 
mut  eller  sur,  naar  Pligter  kal- 
der Manden.  For  Eksempel,  naar 
de  en  Aften  sidder  rigtig  og 
hygger  sig  i  hinandens  Selskab, 
og  Manden  bliver  kaldt  til  en 
syg,  der  ønsker  at  blive  salvet. 
Tværtimod  bør  hun  opmuntre 
ham. 

Familien  bør  altid  Morgen  og 
Aften  knæle  ned  sammen  og  op- 
sende en  Bøn  og  Tak  til  Her- 
ren. Saaledes  bør  Familien  være 
enig  i  at  holde  alle  Herrens  Be- 
falinger. 

Johanne  Østrup 

Efteraarskonferencerne. 


Wåi£$ 


Aalborg.  Konferencen  blev  i  Aar  temmelig  kort- 
fattet, idet  den  kun  varede  i  to  -  Dage  i  Stedet 
for  som  tidligere  i  4  Dage. 

Søndag  Formiddag  Kl.  9.  Præstedømmets  Møde. 
Tilstede    28. 

Kl.  10  Søndagsskole.  Der  blev  som  sædvanlig  udført  et  godt  Pro- 
gram af  Børnene  med  Spørgsmaal  og  Svar  af  3  Børneklasser,  Sange, 
Musiknumre  og  Taler.  Tilstede  ca.  125. 

Eftermiddag  Kl.  16.  Et  godt  Møde  med  god  Stemning,  den  dejlige 
og  ejendommelige  Stemning  som  altid  hersker  ved  vore  Konferencer. 
Mandag  Aften  Kl.  20  Kvindelig  Hjælpeforenings  Pakkefest.  Det  be- 
viser hvor  afholdt  Den  kvindelige  Hjælpeforening  er,  naar  der  kunde 
fremvises  saa  mange  Pakker,  frivilligt  skænket  til  Salg.  Folk  var 
meget  hurtige  til  at  købe  de  Pakker,  de  selv  var  kommet  med  og 
Aftenen  gav  det  pæne  Overskud  af  ca.  120  Kr. 


Esbjerg.  Distriktskonferencen  afholdtes  i  Es- 
bjerg Søndag  d.  4.  Oktober.  Efter  Præstedømsmø- 
det  fandt  Søndagsskolen  Sted  og  om  Eftermid- 
dagen den   offentlige  Gudstjeneste. 

Møderne    var    godt    besøgte,    og    der    herskede 
en    usædvanlig    stærk    og    god    Aaand.    Flere    til- 
rejsende   Søskende,    deriblandt    Missionspræsiden- 
ten,    Søster    Krista    West    og    Distriktspræsident    Axel    Mathiesen, 
Odense,  talte  inderligt  og  indtrængende  til  Søskende  og   de  mange 
Venner. 

Flere  Venner  udtalte  bagefter,  at  det  havde  været  en  stor  og  glæ- 
lig  Oplevelse  for  dem  at  overvære  Møderne. 

DN. 


Kobenhavn.  Konferencen  indledtes  med  en  trods 
Undtagelsestilstanden  gennemført  Koncert  af  Ko- 
ret under  Medvirken  af  den  unge  Pianistinde 
Frk.  Sofie  Agerskov  fra  Esbjerg.  Koncerten  kom 
kun  til  at  vare  en  lille  Time,  men  man  naaede 
dog  at  glæde  sig  over  Frk.  Agerskovs  straalende 
Kunst. 
Efter  Præstedømmets  Møde  Søndag  Morgen  begyndte  Formid- 
dagsmødet under  stor  Deltagelse.  Der  blev  udført  et  godt  Program 
af  Børn  og  Voksne,  hvoraf  kan  nævnes  Børneorkestret,  en  Sketch  af 
Juniorklassen  og  en  Vekselsang  mellem  Solister  og  Publikum  »Han 
lever  vor  Forløser  stor«. 

Kl.  14  Nadvermøde  efter  at  Missionspræsidenten  og  Frue  i  den 
lille  Sal  havde  ladet  servere  Middagsmad  for  alle,  som  maatte  øn- 
ske det. 

Kl.  17  afholdtes  saa  det  store  afsluttende  Møde  med  gode  Talere 
og  rigtig  Konference-Stemning. 

JS. 


LANDET    RUNDT. 


Hjørring:  Den  10.  Oktober  døb- 
tes Edel  Marie  Nielsen  af  Grens- 
forstander  Elmer  Mørch,  Aalborg. 
Haandspaalæggelse  ved  Ældste 
Verner  H.  Andersen.  Samme 
Dag  døbtes  Sonja  Zimmer  Ny- 
mark ogsaa  af  Elmer  Mørch. 
Haandspaalæggelse  ved  samme. 
Vi  byder  disse  Søskende  vel- 
kommen  i   Kirken. 

To  Brødre  er  blevet  ordineret 
som  Ældster,  nemlig  Christian 
Gothardt  Christensen  af  Missi- 
onspræsident  Orson  B.  West  Søn- 
dag den  10.  Oktober,  og  Jens 
Christian  Sørensen  af  Distrikts- 
præsident  Henry  Løjborg,  Aal- 
borg Søndag  den  19.  September. 

VHA. 
København:  Den  13.  Juni  velsig- 
nedes Jan  Arne  Nielsen,  Søn  af 
Poul  Erik  Nielsen  og  Lilly  Alice 
Madsen  Nielsen  af  Ældste  Wil- 
liam Ørum  Pedersen.  Jan  fødtes 
den  19.  Marts  i  Aar. 

Den  26.  September  døbtes 
Hans  Børge  Arendtsen  af  Æld- 
ste Figat  H.  Breum.  Haandspaa- 
læggelse ved  Missionspræsident 
Orson  B.   West. 

Den  26.  September  ordineredes 
Jørgen  Hugo  Hjelm  som  Lærer 
af  Ældste  Richard  Gregersen. 
Den  27.  September  ordineredes 
Max  Julius  Norup  Andersen  som 
Præst  af  Ældste  Jes  P.  Jessen. 
Samme  Dag  ordineredes  Karl 
Hjalmar  Johnsson  som  Ældste  af 
Missionspræsident  Orson  B.  West. 


Dødsfald:  Københavns  ældste 
Medlem,  Søster  Nicoline  Jensen, 
som  var  næsten  92  Aar,  døde 
17.  September.  Hun  begravedes 
fra  Kirken  den  23.  September, 
Tale  af  Missionspræsidenten, 
Solosang  ved  Valborg  Johansen 
»Skal  vi  mødes  hist  ved  Floden«. 
Ære  være  hendes  Minde. 

Den  20.  Oktober  ordineredes 
Emil  Jensen  til  Ældste  af  Præ- 
sident Orson  B.  West. 
Aalborg:  Ungdomsforeningen  har 
prøvet  en  ny  morsom  Ide.  Hvert 
Medlem  fik  udleveret  et  Nummer. 
Tre  af  disse  Numre  blev  saa  ud- 
trukket til  at  holde  et  Foredrag 
med  5  Minutters  Varsel  om  Em- 
nerne henholdsvis  Kaffeerstat- 
ning, Tørv  og  en  Saks.  Som 
Præmie  var  udsat  en  Cykle- 
lygte.  Deltagerne  blev  Karen 
Jørgensen,  Sardus  Sørensen  og 
Andreas  Fristrup.  Vinder  blev 
Sardus  Sørensen,  som  talte  om 
Saksen. 

MHB. 
En  klog  Mand  fra  1665.  Paa  en 
Bog-Udstilling  i  København  saa 
vi  fornylig  en  gammel  Lægebog 
fra  1665,  Simon  Paulli:  De  abusu 
tabaci.  Den  var  forsynet  med  et 
forklarende  Skilt,  der  lød  saa- 
dan:  »Simon  Paulli  drager  stærkt 
til  Felts  mod  Tobak  og  The;  han 
mener,  at  Røgen  kan  trænge  op 
i  Hjernen  og  angribe  denne, 
Theen,  mener  han,  har  omtrent 
samme  Virkning«. 


SKANDINAVIENS    STJERNE,  Organ    for  Den  danske  Mission  af 
Jesu  Kristi  Kirke  af  Sidste  Dages  Hellige,  udkommer  een  Gang  maanedl. 

Aarsabonnement  Kr.  3.50,  pr.  Nummer  35  Øre 
Ansvarshavende  Redaktør:  Orson  B.  West,    Priorvej   12,    København  F. 

Og  det  skal  ske,  at  den,  der  frygter  mig, 
skal  forvente  Herrens  store  Dag  og  Teg- 
nene paa  Menneskenes  Søns  Tilkommeise. 

Pagtens  Bog  45:  39. 


C.  M. 


1  Millimeter  blank  Jernplade  1  x  2  m,  købes. 
Skal  anvendes  til  videnskabelige  Apparater. 

